**Ministru kabineta noteikumu projekta „Grozījumi Ministru kabineta 2011.gada 16.augusta noteikumos Nr.649 „** **Trušu un kažokzvēru pārraudzības kārtība”” sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ciltsdarba un dzīvnieku audzēšanas likuma 12.panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kārtību, kādā notiek trušu pārraudzība, nosaka Ministru kabineta 2011.gada 16.augusta noteikumi Nr.649 “Trušu un kažokzvēru pārraudzības kārtība”” (turpmāk – noteikumi Nr.649). Noteikumi Nr.649 paredz, ka trušu ganāmpulka īpašnieks pirms pārraudzības uzsākšanas iesniedz iesniegumu truškopības šķirnes dzīvnieku audzētāju organizācijā (turpmāk – organizācija). Bieži vien rodas situācija, ka pēc iesnieguma iesniegšanas pārraudzības datu uzskaite saimniecībā tiek uzsākta ar vairāku mēnešu kavēšanos vai vispār netiek uzsākta, lai gan organizācijas datubāzē šī saimniecība tiek uzskaitīta kā pārraudzībā esoša saimniecība. Savukārt, ja pārraudzības datu uzskaite nav uzsākta laikus vai arī to uzskaitē ir ilgstoši pārtraukumi, organizācijai rodas grūtības pārraudzības datu izvērtēšanā, dzīvnieku izcelsmes un produktivitātes noteikšanā, kā arī saimniecības atbilstības izvērtēšanā pēc noteiktiem kritērijiem, ja saimniecība pretendē uz šķirnes dzīvnieku audzēšanas saimniecības statusu. Lai uzlabotu šo situāciju, noteikumos Nr.649 nepieciešams paredzēt periodu, pēc kura saimniecībai, ja tā pieteikusies, bet nav uzsākusi vai pārtraukusi pārraudzības datu uzskaiti un vēlas to atsākt, atkārtoti jāiesniedz organizācijā iesniegums par pārraudzības uzsākšanu.  Noteikumos Nr.649 nepieciešams precizējums, lai nepārprotami būtu skaidrs, kurus datus uzskaita pārraudzībā esoša saimniecība un kurus – šķirnes dzīvnieku audzētāja statusu ieguvusi saimniecība.  Saimniecībās, kurās ir liels trušu skaits, ir arī liels iegūto pārraudzības datu apjoms, tāpēc, lai atvieglotu pārrauga darbu, kā arī ievērotu vienlīdzības principu ar citu sugu lauksaimniecības dzīvnieku audzētāju saimniecībām, nepieciešams pagarināt termiņu, kurā pārraudzības dati jāreģistrē organizācijas datubāzē.  Kažokzvēri, kuru daudzums ir vērā ņemams, lai varētu tiem īstenot ciltsdarbu, Likuma izpratnē ir ūdeles, lapsas un polārlapsas. Kažokzvēru grupā ietilpstošās nutrijas un seski ir nepietiekamā daudzumā, ar tiem netiek veikts mērķtiecīgs ciltsdarbs, nav nevienas šo dzīvnieku audzētāju organizācijas, līdz ar to attiecībā uz sesku un nutriju pārraudzību tiesiskais regulējums nav nepieciešams.  Ņemot vērā to, ka Latvijā vairāk neveic šinšillu ciltsdarbu, noteikumos Nr.649 nepieciešams svītrot normatīvo regulējumu attiecībā uz šinšillu pārraudzību.  Saskaņā ar Ministru kabineta 2012.gada 18.decembra noteikumiem Nr.878 "Lauksaimniecības datu centra nolikums" Lauksaimniecības datu centrs ir zemkopības ministra pakļautībā esoša tiešās pārvaldes iestāde. Atbilstoši noteikumu Nr.649 10.punkts jāprecizē.  Noteikumu projekts paredz:   1. precizēt datus, kas ir jāuzskaita pārraudzības saimniecībā; 2. pagarināt pārraudzības datu reģistrācijas termiņu datubāzē; 3. noteikt termiņu, pēc kura beigām organizācijā atkārtoti jāiesniedz iesniegums, lai atsāktu pārraudzības datu uzskaiti; 4. svītrot normatīvo regulējumu attiecībā uz šinšillu pārraudzību; 5. precizēt Lauksaimniecības datu centra statusu atbilstoši Ministru kabineta 2012.gada 18.decembra noteikumiem Nr.878 "Lauksaimniecības datu centra nolikums".   Noteikumu projekts pēc būtības nemaina līdzšinējo tiesisko regulējumu.  Noteikumu projekta tiesiskā regulējuma mērķis ir saglabāt pastāvošo kārtību trušu pārraudzībā un nodrošināt interesentus ar patiesu un pilnīgu informāciju par šķirnes trušu izcelsmi un produktivitāti.  Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas | Zemkopības ministrija un Lauksaimniecības datu centrs |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz divām šķirnes trušu audzētāju organizācijām, 11 šķirnes trušu audzētāju saimniecībām un 30 pārraudzībā esošām saimniecībām. |
| 2. | Tiesiskā regulējuma ietekme uz tautsaimniecību un administratīvo slogu | Ieviešot noteikumu projekta prasības, interesenti tiks nodrošināti ar patiesu un pilnīgu informāciju par šķirnes trušu izcelsmi un produktivitāti un pārraugiem tiks atvieglota prasība par pārraudzības datu ziņošanu, pagarinot ziņošanas termiņu no trīs līdz septiņām dienām. |
| 3. | Administratīvo izmaksu monetārs novērtējums | Administratīvās izmaksas mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro* gadā. |
| 4. | Cita informācija | Nav. |

*Anotācijas III, IV un V sadaļa – projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika ievietota Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekta izstrādē tika iesaistīti šķirnes trušu audzētāju organizāciju speciālisti. |
| 3. | Sabiedrības līdzdalības rezultāti | Šķirnes trušu audzētāju organizāciju speciālistu izteiktie priekšlikumi ir ņemti vērā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar noteikumu projektu pārvaldes funkcijas institūcijām netiek mainītas.  Noteikumu projekta izpildei nav nepieciešams izveidot jaunas institūcijas |
| 3. | Cita informācija | Nav. |

Zemkopības ministrs J.Dūklavs

13.05.2015. 12:59

730

A.Želtkovska

67027379, Anna.Zeltkovska@zm.gov.lv